Die DBV sê meeste verlore troeteldiere wat weggeraak het weens die geraas van vuurwerk, is gevind
NUUSFLITS NUUSAGENTSKAP 5 Januarie 12 nm
# Die Organisasie teen Belastingmisbruik sê die eerste verslag van die staatkapingskommissie is 'n grootse geleentheid
# 'n Noedels-vervaardiger sê laboratorium-uitslae wys sy noedels was nie vir drie kinders se dood verantwoordlik nie
# En, ontbossing in Basilië styg tot die hoogste vlak sedert 2015
# Die Organisasie teen Belastingmisbruik beskryf die eerste verslag van die staatkapingskommissie as 'n grootse geleentheid vir wetsgehoorsame burgers om te vier. Die uitvoerende hoof van Outa, Wayne Duvenage, sê met die land wat reeds jare lank bewyse en bekendmakings van al erger staatskaping en diefstal van toelae sien, is die verslag 'n formele weergawe en assessering van wat gebeur het en wie betrokke was. Hy sê daar behoort geen wegkruipplek meer te wees nie:
# Die Noedels-vervaardiger Grandisync sê uitslae van die polisielaboratorium wys die oorsaak van die dood van van drie Oos-Kaapse kinders hou verband met 'n landbougifstof, Termifos, en nie sy noedels nie. In November is sibbe Olwam en Athenkosi Ngwendu en hul niggie Sinothando dood nadat hulle na bewering kitsnoedels geëet het. Die maatskappy se regsverteenwoordiger, Stuart Laubscher, sê die maaskappy se eie laboratoriumuitslae op die noedels vrywaar die maatskappy van enige blaam. 'n Polisiewoordvoer, Tembinkosi Kinana, het bevestig die toksikologie-verslag is afgehandel, maar dat geen details bekend gemaak mag word nie, aangesien die ondersoek sensitief is.
# Die wêreld vier op 14 Januarie Wêreldlogikadag. Die Verenigde Nasies se Opvoedkundige, Wetenskaplike en Kulturele Organisasie het die dag in vennootskap met die Internasionale Raad vir Filosofie en Geesteswetenskappe in die lewe geroep. 'n Woordvoerder van die Suid-Afrikaanse Wiskundestigting, Melissa Louw, sê die Stigting het twee leerder-ontwikkelings-projekte saamgestel om laer- en hoërskoolkinders te help om hul logiese denke-vaardighede op te skerp:
Play sound: ENG MelissaLouwONMaths
# Ontbossing in Basilië se Cerrado het verlede jaar tot die hoogste vlak sedert 2015 gestyg. Dit het wetenskaplikes kommer laat uitspreek oor die wêreld se spesie-rykste savanna. Dit word beskryf as 'n belangrike koolstof-verbruiker wat help om klimaatsverandering af te weer. Reuters berig die Cerrado, een van die wêreld se grootste grasvlaktes wat oor verskeie Brasiliaanse state strek, ly onder die uitwissing van sy bome. Die ontbossing het in 12 maande met 8-persent toegeneem, wat beteken die land het 'n koolstofryke gebied van 783 vierkante kilometer verloor.
# Krieket: England het goed teruggeveg op die eerste dag van die vierde toets in die reeks om die As teen Australië in Sydney, wat grotendeels deur reën ontwrig is. Die tuisspan was aanvanklik in 'n sterk posisie op 111 vir een voordat Engeland se James Anderson en Mark Wood, toegeslaan het binne die bestek van sewe balle. Teen uitskeityd was Australië 126 vir drie met Steve Smith wat môre op ses en Usman Khawaja met 4 lopies sal voortkolf. Dit is Khawaja se eerste toets sedert 2019. Australië het die reeks reeds beklink.
# Finansiële aanwysers: Die rand verhandel teen 15-rand-93-sent teen die dollar, 18-rand-01-sent teen die euro en 21-rand-55-sent teen die pond. Bitcoin verhandel teen 46-duisend-826-dollar-50-sent. Die prys van goud is een duisend-818-dollar-58-sent per fynons en die prys van Brent ruolie 79-dollar-81-sent per vat.